Anatoli Novikov

Anatoli Qriqoryeviç Novikov (: ) — SSRİ bəstəkarı.

 Həyatı 
Anatoli Novikov 30 oktyabr 1896-cı ildə Rusiya imperiyası tərkibində olan Ryazan quberniyasının Skopin kəndində anadan olmuşdur. O, 1920-ci illərdən özfəaliyyət xor kollektivlərinin, peşəkar mahnı və rəqs ansambllarının bədii rəhbəri olmuşdur. Novikov mahnı bəstəkarı kimi məşhurdur. Onun mahnılarının əksəriyyəti Rusiyada vətəndaş müharibəsi və İkinci Dünya müharibəsi mövzularına həsr olunmuşdur. Novikovun "Vasya-Vasilyok" (1941), "Beş güllə" (1942), "Qarabuğdayı qız" (1943), "Rusiya" (1946), "Yollar" (1946), "Dünya demokratik gənclərinin himni" (1947) mahnıları geniş yayılmışdır. O, musiqili komediyaların ("Xüsusi tapşırıq", 1965; "Vasili Tyorkin", 1971) və s. müəllifidir. Anatoli Novikov 24 sentyabr 1984-cü ildə, 87 yaşında SSRİ-nin paytaxtı Moskva şəhərində vəfat etmişdir.

 Təltif və mükafatlar 
Anatoli Novikov 1970-ci ildə SSRİ xalq artisti adına layiq görülmüşdür. O, 1976-cı ildə Sosialist Əməyi Qəhrəmanı, 1946-cı və 1948-ci illərdə SSRİ Dövlət mükafatı ilə təltif olunmuşdur. Novikov həmçinin, 2 dəfə Lenin ordeni, Oktyabr İnqilabı, Qırmızı Əmək Bayrağı ordenləri və medallarla təltif edilmişdir.

 İstinadlar 

 Xarici keçidlər 
 Новиков Анатолий Григорьевич на сайте Нотного Архива России
 Советские композиторы 
 Сайт о творчестве композитора 


Kateqoriya:SSRİ kişi bəstəkarları
Kateqoriya:SSRİ dirijorları
Kateqoriya:XX əsr bəstəkarları
Kateqoriya:Sovet İttifaqı Kommunist Partiyasının üzvləri
Kateqoriya:RSFSR Ali Sovetinin V çağırış deputatları
Kateqoriya:RSFSR Ali Sovetinin VII çağırış deputatları
Kateqoriya:RSFSR Ali Sovetinin VI çağırış deputatları
Kateqoriya:RSFSR Ali Sovetinin VIII çağırış deputatları
Kateqoriya:SSRİ-nin musiqi pedaqoqları